

EKONOMSKA IN TRGOVSKA ŠOLA BREŽICE

Bizeljska cesta 45

8250 Brežice

Na podlagi Sklepa o organizaciji pouka in ocenjevanju znanja dijakov v šolskem letu 2020/2021, ki ga je dne 26. 11. 2020 pod št. 600-140/2020/1 izdala ministrica za izobraževanje, znanost in šport prof. dr. Simona Kustec na podlagi prvega odstavka 105. Člena Zakona o začasnih ukrepih za omilitev in odpravo posledic COVID-19 (Ur.l. RS št. 152/2020) in na podlagi 12. člena Pravilnika o ocenjevanju znanja v srednjih šolah (Ur l. RS št. 30/2018), po predhodni obravnavi na učiteljskem zboru ( videokonferenca dne 03. 12. 2020 ), ravnateljica organizacijske enote Poklicna in strokovna šola Ekonomske in trgovske šole Brežice, Mojca Tomažin, d o l o č a m

**spremembe in dopolnitve**

**ŠOLSKIH PRAVIL OCENJEVANJA ZNANJA**

Šolska pravila ocenjevanja znanja z dne 29. 11. 2018, ki veljajo od 01. 12. 2018, se zaradi izvajanja ukrepov za obvladovanje epidemije COVID-19 oziroma omilitev in odpravo posledic COVID-19 spremenijo in dopolnijo, kot sledi:

1. člen

Za 15. členom Šolskih pravil ocenjevanja znanja z dne 29. 11. 2018 se doda novo poglavje z naslovom :

» VIII. NAČINI IN ROKI IZPOLNJEVANJA OBVEZNOSTI, DOLOČENIH Z UČNIM NAČRTOM OZIROMA KATALOGOM ZNANJA IN NAČRTOM OCENJEVANJA ZNANJA V IZREDNIH RAZMERAH NA ETrŠ Brežice »

in novimi določbami:

15 a. člen

Za čas veljavnosti ukrepov za obvladovanje epidemije COVID-19 oziroma omilitev in odpravo posledic COVID-19 se ne uporabljajo določbe poglavja I in II Šolskih pravil ocenjevanja znanja in akti, določeni na začetku šolskega leta 2020/2021 oziroma na začetku izvajanja predmeta oziroma strokovnega modula o načinu izpolnjevanja obveznosti, o rokih za pisno ocenjevanje znanja, o merilih in kriterijih za ocenjevanje znanja ter potrebnem številu ocen v šolskem letu 2020/2021.

15 b. člen

Načine izpolnjevanja obveznosti, roke za pisno in/ali ustno ocenjevanje znanja, merila in kriterije ocenjevanja znanja ter potrebno število ocen, strokovni aktiv določi na novo tako, da jih prilagodi in uskladi s pogoji za izobraževanje in učenje v izrednih razmerah, vse v skladu s sklepi ministrice za izobraževanje, znanost in šport ter priporočili za preverjanje in ocenjevanje znanja v srednji šoli v času izvajanja pouka na daljavo Zavoda RS za šolstvo.

Šola seznani dijake s spremembami iz prejšnjega odstavka tega člena naslednji dan po sprejemu aktov iz prejšnjega odstavka in sicer z objavo enotnega akta z naslovom „Načrt ocenjevanja znanja v izrednih razmerah na EtrŠ Brežice“. Navedeni akt se objavi v komunikacijskem kanalu šole eAsistent.

Z dnem objave akta v skladu s prejšnjim odstavkom tega člena se šteje, da so vsi dijaki in zakoniti zastopniki oziroma skrbniki mladoletnih dijakov seznanjeni s spremembami načina izpolnjevanja obveznosti, rokih za pisno in/ali ustno ocenjevanje znanja, merili in kriteriji za ocenjevanja znanja ter potrebnim številom ocen v izrednih razmerah na ETrŠ Brežice.

Ne glede na določbo prejšnjega odstavka tega člena, posamezni učitelj najmanj en teden pred načrtovanim ocenjevanjem, dijake še posebej seznani s spremembami pravil ocenjevanja znanja določenega predmeta oziroma strokovnega modula.

15 c. člen

Dijaku, ki je v ocenjevalnem obdobju v času izrednih razmer ocenjen negativno, učitelj dodatno določi način in najmanj en datum ocenjevanja znanja, s katerim ga seznani najmanj pet dni pred začetkom ocenjevanja.

1. Člen

Spremembe in dopolnitve šolskih pravil ocenjevanja znanja se objavijo na spletni strani šole <https://www.etrs.si/pravilniki-dokumenti-in-obrazci/> po obravnavi na učiteljskem zboru in začnejo veljati naslednji dan po objavi.

Brežice, dne 03. 12. 2020 Ravnateljica:

Mojca Tomažin